
Batukan ang interbensyong militar ug nag- 
kakusog nga pagpanghulhog sa US og gyera 


abaw nga nabutyag ang mini nga kaugalingnan sa Pilipinas atubangan 
sa nagkakusog nga interbensyong militar sa imperyalismong US. Estra- 
tehikong tumong sa US ang pahugton ang dominasyon ug kontrol sa na- 
sud ug gamiton kining lunsaranan sa pagpanghagit og gyera sa karibal nga 


imperyalistang China sa Asia-Pacific. 


Adunay duha ka tataw nga as- 
peto karon ang nagkakusog nga in- 
terbensyong militar sa US sa Pilipi- 
nas: una, ang pagduso niining pa- 
kusgon ang presensya sa mga tro- 
pang Amerikano ug pagpwesto sa 
mga himan militar aron gamiton 
ang nasud isip base o outpost sa 
militar, kasumpay sa kutay sa mga 
base militar niini sa Asia-Pacific: ug 
ikaduha, ang pagpadaku niini sa 
ayudang militar sa gipakusog nga 
gyera sa pagpanumpo batok sa mga 
pwersang rebolusyonaryo ug prog- 
resibo nga nagbandira sa pakigbi- 
sog alang sa nasudnong kagawasan. 

Niining duha ka aspeto, ang Ar- 
med Forces of the Philippines (AFP) 
ang nag-unang instrumento sa US. 
Kini ang haligi sa dominasyon ug in- 
terbensyon sa US sa Pilipinas. Gitu- 


kod, gihulma ug gibansay ang AFP 
subay sa doktrina sa imperyalis- 
mong US ug sa sugod pa lang gina- 
gamit na aron ipabilin ang neoko- 
lonyal nga estado sa nasud. Sa mi- 
labayng mga dekada, gipabilin ki- 
ning nakasandig sa ayuda ug pa- 
yong sa militar sa US, dili makaba- 
rog sa kaugalingon ug walay kapasi- 
dad nga depensahan ang teritoryo 
sa nasud, ilabina atubangan sa ag- 
resyon sa China. 

Gipatataw sa bag-ohay lang nga 
pagbisita ni US Vice President Ka- 
mala Harris ang mini nga kaugaling- 
nan sa nasud. Gigamit niya ang pag- 
salig sa AFP ug sa rehimeng Marcos 
sa ayuda sa US aron pagawason nga 
kinahanglan ang presensyang mili- 
tar sa US sa Pilipinas aron depensa- 
han kini batok sa mga hulga sa Chi- 


na. Gigamit usab ni Harris ang pag- 
bisita aron iduso ang paggamit sa 
enerhiyang nukleyar nga pagapahi- 
muslan sa mga kapitalistang Ameri- 
kano ug labawng maglumos sa Pili- 
pinas sa langyawng pautang. 

Kadungan niini, gigamit ni Har- 
ris ang Pilipinas, ilabina dihang 
miadto siya sa Palawan, pinakaduul 
sa mga pasilidad militar sa China 
nga langkub sa teritoryong pangda- 
gat sa Pilipinas, aron painiton ang 
tensyon sa China nga iyang gisaway 
sa "iresponsableng lihok" sa South 
China Sea. 

Giduso ni Harris ang gipangayo 
sa US nga dugang lima ka lugar 
aron magtukod og mga pasilidad sa 
US ilalum sa Enhanced Defense 
Cooperation Agreement (EDCA). Sa 
kasamtangan, aduna nay mga pasi- 
lidad militar ang US sulod sa mga 
kampo sa AFP sa Basa Air Base sa 
Pampanga, Fort Magsaysay sa 
Nueva Ecija, Lumbia Air Base sa 
Cagayan de Oro, Antonio Bautista 
Air Base sa Palawan ug sa Benito 


Ebuen Air Base sa Mactan, Cebu. 

Dihadiha dayon nga giuyunan sa 
rehimeng Marcos ang pangayo sa US 
dihang gianunsyo sa AFP nga pabor 
kining iabli ang mga kampo niini sa 
duha ka lugar sa Cagayan, ug tig-usa 
sa Palawan, Zambales ug Isabela, 
mga lugar nga yawe sa estratehiya Sa 
US nga kontrahon ang pagkusog ug 
paglapad sa kusog militar sa China. 
Tin-aw nga gustong lukupon sa US sa 
mga pasilidad militar ang nasud. Di- 
rektang ginapapha niini ang maka- 
saysayanong pakigbisog ug kadaugan 
sa katawhang Pilipino sa pagpalagpot 
sa mga base militar sa US. 

Ang pagbisita ni Harris kabahin 
sa makanunayon nga pagpakusog sa 
US sa armadong tensyon sa Asia- 
Pacific. Ayha mianhi sa Pilipinas, 
miadto usa si Harris sa Japan ug 
South Korea, aron magpagawal sa 
kusog militar sa mga baseng militar 
sa US sa maong mga nasud, nga gi- 
tugbangan dayon sa China ug North 
Korea sa kaugalingon pakitang-gi- 
las. Pipila ka bulan lang ang milabay 
dihang miadto si US Speaker Nancy 
Pelosi sa Taiwan aron ipadangat 
nga "pagadepensahan kini sa US" 
butang nga direktang tamparus sa 
China ug sa dugay nang pag-ila sa 
palisiyang "One China." 

Ang pagpainit sa US sa sitwa- 
syong militar sa Asia-Pacific kasum- 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 


atong mantalaan. 


Ang Ang Bayan ginamantala duha ka hugna matag bulan 
sa Komite Sentral sa Partido Komunista ng Pilipinas 

pay usab sa padayon nga pagsugnod 
niini ug sa alyansang NATO (North 
Atlantic Treaty Organization) sa 
gyera sa Ukraine batok sa Russia. 
Gani, sa duso sa US, nagpagawas na 
usab ang NATO (nga nakasentro 
nag-una sa Europe) sa baruganang 
anti-China. Sobra-sobrang ganan- 
sya ang ginakawkaw sa dagkung ka- 
pitalista sa industriyang militar sa 
US ug mga alyado niining nasud sa 
padayon nga pagpanulsul niini og 
gyera ug pagbaligya og mga armas. 
Aron dugang pakusgon ang ga- 
hum niini sa Pilipinas, padayon usab 
nga ginahatagan sa US og ayuda 
ang AFP aron sumpuon ang mga re- 
bolusyonaryo. ug.” patriyotikong 
pwersa nga supak sa dominasyon ug 
kontrol sa imperyalismong US sa na- 
sud. Ginatambagan, ginabansay, gi- 
napondohan ug ginaarmasan sa US 
ang AFP aron ipatuman ang brutal 
nga gyerang kontra-insurhensiya 
batok sa katawhang Pilipino ug sa 
ilang mga rebolusyonaryong pwersa. 
Subsub karon ang malukpanong 
pagpahamtang og terorismo sa es- 
tado sa tibuok nasud sa dagway sa 
mga pagmasaker ug pagpatay, pag- 
tortyur ug pagpriso sa mga giduda- 
hang tigsuporta sa Bagong Hukbong 
Bayan. Naghakop sa dakung ganan- 
sya ang mga kapitalista sa pagsup- 
lay sa US og mga drone, eroplano ug 

kanyon aron ipatuman ang pagpa- 
momba sa mga komunidad, umahan 
ug kalasangan. Pinaagi sa AFP ug 
sa pasistang NTF-Elcac, ug sa pipila 
ka higayon, sa direktang interben- 
syon sa mga operasyon, subling gi- 
napatuman sa US ang mga taktika 
sa malukpanong terorismo nga gi- 
gamit niini sa pakyas nga gyera sa 
Vietnam. Gigamit ang Anti-Terror 
Law (nakapadron sa "gyera kontra 
terorismo" sa US) aron sumpuon 
ang mga pwersang patriyotiko ug 
progresibo, ug babagan ang panag- 
hisgot kalinaw. 

Dayag ang responsibilidad sa 
imperyalismong US sa grabeng pag- 
lapas sa tawhanong katungod ug kri- 
men sa gubat sa AFP. Duguan ang 
kamot sa US, ni Marcos ug sa AFP sa 
walay puas nga pasistang atake ba- 
tok sa katawhang Pilipino. Kina- 
hanglan silang singlon ug pabayaron. 

Ang nagpadayon nga krisis sa 
pangkalibutang sistemang kapitalis- 
ta, partikular na ang subling pagtiu- 
rok sa ekonomiya sa US, labaw nga 
magtukmod niini nga pahugton ang 
hegemonya ug kontrol sa mga nasud 
ug rehiyon nga kakuhaan sa mga na- 
tural nga mga rekurso, ug ginabubu- 
an og sobrang kapital ug mga estra- 
tehikong ruta sa internasyunal nga 
patigayon. Lakip dinhi ang kontrol 
sa imperyalismong US sa Pilipinas. 

Kinahanglang batukan sa ka- 
tawhang Pilipino ang interbensyong 
militar sa US, pagpanulsul og inter- 
imperyalistang gubat, ug pagsug- 
nod og pasistang terorismo sa na- 
sud. Kinahanglang ibasura ang mga 
kasabutan nga naghikot sa Pilipinas 
sa US ug naghatag sa tropang Ame- 
rikano og sobrang katungod aron 
gamiton ang nasud sa ilang estra- 
tehikong interes. Kinahanglang ma- 
kighiusa ang mga Pilipino sa mga 
katawhan sa lain-laing bahin sa ka- 
libutan batok sa imperyalismo ug 
imperyalistang gyera. 

Kinahanglang makigbisog ang 
katawhang Pilipino aron tapuson 
ang paghari sa imperyalismong US 
sa militar, ekonomiya, pulitika ug 
kultura sa Pilipinas. Kini ang yawe 
sa pakigbisog alang sa nasudnong 
demokrasya. asl 

Ang militaristang estratehiyang 


Biden-Harris sa Asia-Pacific 


Was kalainan sa porma, tumong ug esensya ang estratehiyang geopuliti- 
kal sa imperyalismong US ilalum sa milabayng gubyerno ni Donald Trump 


o sa kasamtangang gubyernong Biden-Harris. Pagpadayon lamang kini sa nauna 
pang "paglibot sa Asia" nga gideklara niadtong 2008 nga estratehikong pagpa- 
ling sa palisiya sa China ug pag-ila niini isip usa ka nag-unang imperyalistang ka- 
ribal. Pinakatumong sa maong estratehiyang militar nga pugngan ang labaw 
pang paglapad sa kusog militar ug pulitikanhong impluwensya sa China, ug ma- 
ngandam sa ug manghagad og direkta o dili direktang inter-imperyalista gubat. 


Ilalum sa gitawag og "Indo- 
Pacific Strategy," ginakonsolida sa US 
ang gahum militar niini sa mga nasud 
nga nakapalibot sa China pinaagi sa 
mga pormasyong Quad (Quadrilateral 
Security Dialogue, lakip ang India, 
Japan ug Australia) ug AUKUS 
(Australia-United Kingdom-US), ka- 
dungan sa pagpahugot sa kontrol sa 
mga papet niining militar sa South 
Korea, Thailand, Pilipinas ug bisan sa 
Japan. Ginasulsulan usab sa US ang 
mga alyado niini sa North Atlantic 
Treaty Organization (NATO) sa Euro- 
pe nga mobarog batok sa China. 

Nagkinaiya ang maong estratehi- 
ya sa paglunsad og subsub ug dinag- 
kung mga "military drill" sa lain-laing 
nasud sa palibot sa China ug sa pag- 
lawig sa mga barkong iggugubat sa 
US sa South China Sea ug Taiwan 
Strait. Pagbansay kini sa maniobrang 
pangkombat sa US sa pultahan mismo 
sa China. Kadungan niini ang lakang 
sa pagpanghulhog sa US sama sa su- 
nud-sunod nga pagbisita ni US House 
Speaker Nancy Pelosi ug uban pang 
upisyal sa Taiwan niadtong Agosto, 
ug sa pagsuroy ni US Vice President 

Kamala Harris sa South ug Southeast 
Asia. 

Gikaingong "pinakadaku sa ka- 
saysayan" ang gilunsad nga military 
drill karong tuiga sa Japan (Keen 
Sword, 36,000 ka tropa) ug South Ko- 
rea (Ulchi Freedom Shield, kapin 
67,500 ka tropa). Gilunsad usab ang 
susama nga mga pagbansay sa Thai- 
land (CARAT), Indonesia (Garuda 
Shield), Australia (Cope North), Guam 
(Valiant Shield) ug uban pang teritor- 
yong isla sa US sa Pacific. Sa Pilipinas, 
gilunsad ang Balikatan niadtong Mar- 
so-Abril nga gisalmutan sa 8,900 ka 
tropa. 

Niadtong Hunyo-Agosto, gipahi- 
gayon ang 11-ka-adlaw nga Rim of 
the Pacific (RimPac), ang pinakada- 
kung combat drill sa kalibutan, nga gi- 
lunsad sa lain-laing bahin sa Pacific 
gikan sa base militar sa US sa Hawaii. 
Mikabat sa 38 ka barkong iggugubat, 
upat ka submarino, siyam ka hukbong 
pangkati, kapin 170 ka aircraft ug 
25,000 ka tropa gikan sa 26 ka nasud 
ang misalmot sa pagbansay. Walo sa 
maong mga nasud ang myembro sa 
NATO, nga nagpaluyo sa proxy war sa 

US sa Ukraine batok sa Russia. 

Liboan usab ka gagmay, regular 
ug sekretong pagbansay militar ang 
ginalunsad sa US sa "tanang suok" 
sa Asia-Pacific. Nalambigit dinhi ang 
gatusan ka eroplanong pangbomba, 
mga barkong de-nukleyar, mga kan- 
yon, misayl, bala ug tropa nga sagad 
nagalunsad og mga "live-fire exerci- 
se" nga nagbilin sa makahilo nga ba- 
sura ug kemikal sa tubig, hangin ug 
yuta. Sa Pilipinas lang, kapinkun-ku- 
lang 300 ka pagbansay ang ginalun- 
sad kada tuig. 


Kontrol sa kadagatan 

Niadtong Setyembre, gianunsyo 
sa US ang pagtukod sa Task Force 
76/3, nga kumbinasyon sa mga 
pwersang nabal sa US Indo-Pacific 
Command nga permanenteng naka- 
istasyon sa South China Sea. Tu- 
mong niining pahugton ang kontrol 
sa US sa mga pasilidad, base ug tro- 
pang nabal sa mga nasud sa South, 
East ug Southeast Asia sa takuban sa 
"integrasyon" ug "inter-operability." 
Gilunsad niini niadtong Oktubre ang 
Kamandag 2022 sa Bataan, Palawan 
ug uban pang lugar sa Luzon. 

Bag-ong mekanismo kini ilalum 
sa Pacific Deterrence Initiative sa 
Pentagon nga adunay 55.1 bilyong 
badyet karong tuiga. Tumong sa 
maong programa nga magbutang og 
mga pasilidad sa mga nasud sa "first 
island chain" (Japan, Taiwan, Pilipi- 
nas, ug uban pa), aron dikitan ug 
permanenteng palibutan ang China 
sa mga "long-range missile" nga na- 
kabase sa yuta (land-based). 

Dihang mibisita si Harris sa Pili- 
pinas niadtong Nobyembre, adyenda 
niya ang pagpinal sa dugang nga li- 
ma ka base nga pagagamiton sa US 
sa nasud. Tataw dinhi ang planong 
subling pagtukod sa mga pasilidad 
militar sa US sa Subic, Zambales 
aron ipwesto ang mga pwersa, mi- 
sayl ug barkong iggugubat sa US, ka- 
pin 30 ka tuig human sila gipalagpot 
dinhi. [AB] 

Koresponsal 


Armadong pakigbisog batok 


sa paghari sa militar sa Masbate 


G itaho sa Bagong Hukbong Bayan-Masbate (Jose Rapsing Command) nii- 
ning Disyembre ang kapin 17 ka aksyong militar nga gilunsad sa mga yu- 
nit niini batok sa militar ug pulis sa prubinsya niining 2022. Kabahin kini sa 
padayon nga kampanya sa BHB-Masbate aron suklan ug pakyason ang mga 
nakapokus nga operasyong militar ug kampanyang golpe-de-gulat sa Joint 
Task Force Bicolandia sa prubinsya. Dili moubos sa lima ka batalyong pwersa 
sa AFP-PNP-CAFGU ang gideploy sa prubinsya nga miabot pa sa kapin 1,500 
ka pwersa para maglunsad 0g susamang mga operasyon ug kadungan nga mi- 
litarisasyon sa mga komunidad ilalum sa RCSP (Retooled Community Support 


Program). 


Lakip sa maong mga aksyon ang 
ambus sa Barangay Manlut-od sa 
Placer kung asa duha ka CAFGU ang 
napatay ug nakakumpiska ang BHB 
og duha ka mugbong armas, mga 
magasin, bala ug uban pang himan 
niadtong Nobyembre 7. 

Upat sa mga opensiba ang na- 
lunsad sa unang 100 ka adlaw sa 
rehimeng Marcos sa poder. Onse ka 
sundalo ang napatay ug lima ang 
nasamdan sa maong mga opensiba. 

Lakip dinhi ang gilunsad nga ak- 
syong demolisyon niadtong Agosto 
11 batok sa 2nd IB sa Sityo Puro, 
Talisay, San Fernando sa isla sa 
Ticao. Lima ang napatay ug tulo ang 
samaron sa kaaway sa maong ak- 


syon. Lima usab ang napatay sa ak- 
syong isnayp-haras batok sa arma- 
dong grupo sa kapitan sa barangay 


nga si Adriel “Boyet” Besana, 
CAFGU ug 2nd IB sa Sityo Baldoza, 
Cabungahan, Cawayan, Masbate 
niadtong Agosto 18. 


Kabahin usab ang maong mga 
opensiba sa pagpursige sa Pulang 
hukbo nga depensahan ug palig-o- 
non ang determinasyon sa masang 
Masbatenyo nga molihok ug suklan 
ang padayon nga pagharing militar 
sa Masbate. Ilalum sa rehimeng 
Marcos, nanghulga ang mas agresi- 
bong pasistang pagpang-atake sa 
AFP-PNP-CAFGU ug sa Masbate TF- 
Elcac sa mag-uumang Masbatenyo. 


Nagsugod na ang kampanya sa 
militar ug lokal nga nagharing hut- 
ong sa malukpanong pagpangilog sa 
mga kanhing rantso ug asyendang 
malampusong nabawi sa kalihukan 
sa mag-uuma. Mikabat na sa 11 
ang natahong biktima sa pulitikan- 
hong pagpamatay sa prubinsya. La- 
kip dinhi ang serye sa pagpatay sa 
mga mag-uumang nag-ugmad sulod 
ug palibot sa Lupaing Pecson nga 
gikahinaman sa lokal nga burukrata 
sa prubinsya ilalum ni Marcos. Pi- 
nakabag-ong kaso mao ang pagpa- 
tay sa mangkoprahay nga si Ronnie 
Andren sa lungsod sa Placer niad- 
tong Nobyembre 27. Gidakop siya 
samtang nangopra ayha gipatay. 

Matud kang Luz del Mar, tig- 
pamaba sa BHB-Masbate, dili mo- 
hunong ang hukbong bayan sa pag- 
panalipud sa masang Masbatenyo 
batok sa kabangis sa militar ug sa 
pasingil sa AFP-PNP-CAFGU sa 
mga krimen niini batok sa kataw- 
han. Iyang gipadayag ang kaanda- 
mon sa BHB nga suklan ang nag- 
kagrabeng pasismo ug terorismo sa 
estado sa Masbate. [a8] 


6 ka aksyong militar, gilunsad sa Negros ug Bukidnon 


U num ka aksyong militar sa miaging duha ka semana ang gilunsad sa Ba- 
gong Hukbong Bayan (BHB) batok sa mga pasistang tropang militar. Gi- 
lunsad ang maong mga aksyon taliwala sa mga focus military operation sa 


AFP. 


Sa Sipalay City, nasakmit sa 
BHB-Southwest Negros ang duha ka 
kalibre .45 pistola, mga bala, tulo 
ka magasin, duha ka selpon ug usa 
ka granada sa ambus niini sa duha 
ka ahenteng paniktik sa 47th IB sa 
Sityo Camboguiot, Barangay Ca- 
mindangan niadtong Nobyembre 24. 
Napatay ang duha ka sundalo nga 
nalambigit sa gimbuhatong paniktik 
ug pagpanumpo sa masa. 

Matud kang Andrea Guerrero, 
tigpamaba sa BHB-Southwest Neg- 
ros, magsilbing pahimangno ang ar- 
madong aksyon sa tanang espiya ug 
aset sa AFP ug PNP. 

Gipabuthan sa BHB-Central 
Negros ang PNP substation sa Sityo 
Parkingan, Barangay Trinidad, Gui- 
hulngan City niadtong Nobyembre 
25. Usa ka pulis ang nasamdan. Ay- 
ha niini, gipabuthan sa BHB ang du- 

ha ka makabulag nga yunit sa 62nd 
IB sa Sityo Tuko sa maong bara- 
ngay niadtong Nobyembre 21. Duha 
ka sundalo ang napatay ug usa ang 
nasamdan. 

Sa parehong syudad, gipabut- 
han sa BHB ang Army Patrol Base 
sa Barangay Sandayao niadtong 
Nobyembre 23. Usa ka sundalo sa 
62nd IB ang nasamdan. 

Sa Bukidnon, gipabuthan sa 
BHB ang nag-operasyong tropa sa 
8th IB sa Purok 8, St. Peter, Malay- 
balay City niadtong Nobyembre 16. 
Usa ka sundalo ang napatay sa ar- 
madong aksyon. [ab] 

Mag-uuma sa Negros, 


gipatay atubangan sa iyang anak ug asawa 


Gp anus-sunod ang mga kaso sa paglapas sa tawhanong katungod sa rehimeng 
Marcos sa milabayng mga semana. Lakip dinhi ang pagpatay sa usa ka mag- 
uuma, pagpamomba ug pag-istraping sa komunidad, ug arbitraryong pag-aresto 


sa mga sibilyan. 


Gipatay sa tropa sa 62nd IB ang 
mag-uumang si Victor Baldonado sa 
iyang balay sa Sityo Columbia, Bara- 
ngay Trinidad, Guihulngan City, Neg- 
ros Oriental niadtong Nobyembre 21, 
ala-6 sa buntag. Gipusil siya sa mga 
sundalo atubangan sa iyang asawa ug 
mga anak. 

Gipagawas sa 62nd IB nga mang- 
gugubat sa Bagong Hukbong Bayan 
(BHB) si Baldonado ug nga napatay si- 
ya sa usa ka armadong engkwentro. 
Gisaninaan sa mga sundalo ang iyang 
patayng lawas ug gitaparan og mga 
armas ug mga dokumento aron hatag 
rason ang krimen. 

Pag-aresto. Sa Negros Occiden- 
tal, arbitraryong giaresto sa 62nd IB 
silang Wilben Callura ug Juliet Callu- 
ra, mga lumulupyo sa Sityo Binataan, 
Barangay Quinten Remo, Moises Pa- 
dilla. Kadungan niini, giistraping sa 
tropa sa militar ang balay ni Virgie 
Perolino, Roberto Gario ug Jorenda 
Callura sa parehong sityo. Gikawat 
usab ang ilang mga manok ug giihaw 
ang gialimahang baboy. Bunga niini, 
lumikas ang 800 ka mag-uuma gikan 
sa Sityo Oway-uway, Binataan ug 
uban pang kasikbit nga komunidad. 

Niadtong Nobyembre 25, giransak 
sa mga sundalo sa 62nd IB ug 33rd 
DRC ang kabalayan sa Sityo Ngalan sa 
parehong barangay. Pugsanong gisu- 
lod ug giutingkay ang balay nilang 
Zaldy Jimenez, Richard Jimenez, Ro- 
bert Jimenez, Cardo Juanites ug Ser- 
nel Juanites. Nagpundo sa maong mga 
bahay ang mga sundalo gikan Nob- 
yembre 25 hangtud 28. 

Giaresto ang unyonistang si Roel 
Duyag niadtong Nobyembre 25 sa Bu- 
tuan City samtang miduaw sa haya sa 
iyang inahan. Koordineytor siya sa Ki- 
lusang Mayo Uno sa Caraga. Gidala 
siya sa Butuan PNP Station 1 ug gipa- 
sakahan og gama-gamang mga kasong 

pakyas nga pagpatay. 

Pagpamomba ug istraping. Gi- 
tay-og sa mga rocket ug bala ang Pu- 
rok 8, St. Peter, Malaybalay City, Bu- 
kidnon niadtong Nobyembre 16 human 
gibomba ug giistraping sa 8th IB ang 
komunidad. Balos kini sa militar human 
maigo sa BHB sa duha ka armadong 
insidente. Naghulog 0g 16 ka rocket ug 
walo ka beses nga nang-istraping ang 
MD520 nga helikopter. Milungtad og 
40 minutos ang unang ronda. 

Mihagurus sa pagdagan ang mga 
lumulupyo tungod sa kaduul gihulog 
nga mga bomba. Nanghapa ang mga 
magtutudlo ug mga estudyante sa 
ilang mga klasrum samtang nagtuyok- 
tuyok ang mga helikopter ibabaw sa 
ilang baryo. 

Pagpamusil. Lima ka sibilyang 
mangangayam ang gipamusil sa tropa 
sa 24h IB sa lasangong bahin sa Sityo 
Sap-al, Barangay Buneg, Lacub, Abra 
niadtong Nobyembre 27. 

Duha ka mag-uuma ang nasamdan 
sa insidente samtang nakadagan ang 
tulo pa sa kasikbit nga komunidad 
aron magpatabang. 

Nasugat sa mga sundalo ang lima 
samtang nagpahulay. Gipataas dayon 
nila ang ilang armas nga gamit sa 
pagpangayam ug misinggit og “sibil- 
yan mi!” aron dili sila pabuthan sa 
mga sundalo. Luyo niini, nagpabuto pa 
gihapon ang mga sundalo. 

Dispersal. Bangis nga gibungkag 
niadtong Nobyembre 25 sa mga pulis 
ug gwardya ang piket sa mga mamu- 
muo sa Manila Harbour Center sa 
Road 10, Manila City. Giguba nila ang 
bag-o lang gitukod nga tulda sa mga 
mamumuo ug ilang tigsuporta nga ka- 
batan-onan. Gipanghingusog sa mga 
mamumuo ang hinanali nga pagpaba- 
lik sa trabaho ug pagregularisa sa 370 
ka trabahante nga iligal nga gipalag- 
pot niadtong 2020. ao! 


A 


Harris, alis! Gisugat og 
protesta sa kapin 500 ka ta- 
wo ang pag-abot ni US VP 
Kamala Harris sa Pilipinas 
niadtong Nobyembre 20. 
Nagmartsa sila padulong sa 
Mendiola sa adlaw sa pakig- 
pulong ni Harris kang Ferdi- 
nand Marcos Jr sa Ma- 
lacafiang. 


KM, 58 anibersaryo. Usa 
ka raling iglap ang gilunsad 
sa kapin 100 ka kabatan-o- 
nan niadtong Nobyembre 27 
sa Recto Avenue sa Maynila 
isip pagsaulog sa ika-58 nga 
anibersaryo sa KM niadtong 
Nobyembre 30. Naglunsad 
sila og mubong programa ug 
nagsab-it og istrimer nga 
may nakasulat nga "Mabu- 
hay ang CPP-NPA-NDF! 
Kabataan, tumungo sa kana- 
yunan! Sumapi sa New 
People's Army!" 


Masapa, 44! Nagraling-ig- 
lap ang napuloan ka mamu- 
muong panglawas niadtong 
Disyembre 6 sa Carriedo 
Avenue sa Maynila isip pa- 
siunang paggunita sa ika-44 
nga anibersaryo sa Makaba- 
yang Samahang Pangkalu- 
sugan. Panawagan nila sa 
mga mamumuong pangla- 
was nga mosampa sa huk- 
bong bayan. 


Mga unyonista, buhian! 
Nagpiket niadtong Di- 
syembre 6 sa Quezon City 
Hall of Justice ug Manila 
City Regional Trial Court, 
ang mga tigsuporta ug pa- 
milya sa mga unyonista nga 
silang Romina Astudillo, 
Mark Ryan Cruz, Jaymie 
Gregorio Jr., ug Joel Demate 
aron ipanawagan ang hina- 
nali nga pagpagawas kanila. 
Lakip sila sa Human Rights 
Day 7 nga giaresto niadtong 
Disyembre 10, 2020. 


Nobyembre 30: Adlaw ni Bonifacio ug sa masang naghago 


N agmartsa gikan sa Liwasang Bonifacio padulong sa tiilan sa Mendiola 
Bridge sa Maynila ang mga mamumuo, kabus sa kasyudaran ug uban 
pang mga sektor isip pagdumdum sa ika-159 nga Adlaw ni Andres Bonifacio 
nga gideklara usab nilang Adlaw sa Masang Anakpawis. Lakip sa nagmartsa 
ang Kilusang Mayo Uno ug All Workers Unity, Bayan ug mga organisasyon 
ilalum niini, ug ang Nagkaisa ug Paggawa ilalum sa United Labor. Gibanaba- 


nang mokabat sa 6,000 katawo ang misalmot sa protesta. 


Panawagan nila ang pagpataas 
sa suhulan, ug pagpaubus sa presyo 
sa mga palaliton. Sa karon, gibu- 
tang nila sa P1,100 kada adlaw ang 
makabuhi nga suhulan sa pribadong 
sektor ug P33,000 kada bulan alang 
sa mga empleyado sa gubyerno. 

Sa Baguio City, nagmartsa ang 
lain-laing sektor gikan Sunshine 
Park padulong sa Igorot Park. 
Nagprotesta usab ang lain-laing 
grupong demokratiko, kauban ang 
kabatan-onan, sa Crossing, Calam- 
ba sa Laguna. 

Wala nagpaapekto sa kusog nga 
ulan ang mga raliyista nga nagta- 
pok sa Freedom Park sa Davao City. 


Nagpahigayon usab og rali sa Car- 
bon Free Market Freedom Park sa 
Cebu City, Iloilo City ug sa Fountain 
of Justice sa Bacolod City. 

Nagpahigayon og noise barrage 
atubangan sa Department of Health 
ang Alliance of Health Workers 
niadtong Nobyembre 24. Panawa- 
gan nila, patas-an ngadto sa 
P33,000 ang "entry-level" nga 
sweldo sa mga mamumuong pangla- 
was sa pribado ug pangpublikong 
sektor. Adunay usay susamang pro- 
testa sa mga ospital sa Baguio City, 
Bacolod City ug sa Manapla, Negros 
Occidental. 

Niadtong Nobyembre 22, nag- 


STATE GUARANTEED | 


| y x 
| FIGHT FOR 


tapok sa Quezon City ang unum ka 
dagkung pederasyon ug organisa- 
syon sa mga empleyado sa gubyerno 
aron ipanawagan ang pagpataas sa 
minimum nga sweldo sa mga emple- 
yado ngadto sa P33,000. 

Samtang, napaduso sa unyon sa 
mga mamumuo sa Technol Fight 
Philippines niadtong Nobyembre 24 
ang dugang-suhulan sa pakignego- 
sasyon nila sa kumpanya. Lakip sa 
napadaug nilang CBA ang P50 nga 
dugang-suhulan kada adlaw sulod 
sa 2 ka tuig, bonus nga P30,000, 
libreng bugas ug union leave. fas] 


Konsultant sa NDF ug lider mag-uuma, gipatay sa militar 


G ipatay sa mga elemento sa 94th IB ug 47th IB silang Ericson Acosta ug 
Joseph Jimenez niadtong Nobyembre 30 sa Sityo Makilo, Barangay Ca- 


mansi, Kanbankalan City, Negros Occidental. Si Acosta usa ka konsultant sa 
National Democratic Front (NDF) sa panaghisgot kalinaw samtang si Joseph 
Jimenez usa ka lokal nga organisador sa Kilusang Magbubukid ng Pilipinas ug 
upisyal sa lokal nga kahugpungan sa mag-uuma sa Barangay Camansi. Gida- 
kop ang duha mga alas-2 sa kaadlawon, apan gipagawas nga napatay sa usa 


ka engkwentro sa pagkabuntag. 


Si Acosta usa ka iladong mag- 
babalak, manunulat ug taggama og 
kanta. Giila siya sa Partido nga usa 
sa importanteng kadre ug manggu- 
gubat sa Negros. Nahimong kabahin 
siya sa panel sa NDFP nga naggam- 
balay sa Comprehensive Agreement 
on Social and Economic Reforms 
(CASER) sa pormal nga panaghisgot 
kalinaw niadtong 2016. 

Matud sa pasiunang mga taho sa 
September 21 Movement, aron pa- 
gawason nga adunay engkwentro sa 
lugar, gipaulanan og bala sa mga 
sundalo ang balay ni Ronald 

Francisco, kung asa nagpahulay si- 
lang Acosta. Human niini, gikuha si 
Francisco, iyang asawa ug tulo nilang 
anak ug gidala sa kampo sa militar. 

Niadtong Nobyembre 30, sa ad- 
law mismo nga nabalita ang 
pagpatay kanila, nagtapok ang mga 
demokratikong organisasyon atuba- 
ngan sa Commission on Human 
Rights aron kundenahon ang pagpa- 
tay sa duha. 


Duha pa ka biktima 
Gipatay usab sa tropa sa 62nd 
IB, imbes nag dapatan og pasiu- 

nang tabang, ang duha ka sama- 
rong Pulang manggugubat sa Sityo 
Binataan, Quinten Remo, Moises 
Padilla niadtong Nobyembre 28. 
Nasamdan silang Mario Baldusa (Ka 
Jekoy) ug Janhel Sarsa (Ka Jorge) 
sa engkwentro, buntag niadtong 
adlawa. 

Imbes nga tambalan, ilhon, ug 
ideklarang bihag sa gubat, gidayu- 
nan na hinuon pagpatay sa 62nd IB 
ang duha. 

Dugang ang upat sa kapin 100 
ka rebolusyonaryo ug sibilyang wa- 
la nay ikasukol nga gipatay sa mili- 
tar gikan 2017 hangtud sa kasam- 
tangan. Lapas ang pagpatay kanila 
sa mga lagda sa makitawhanong 
pakiggubat ug sa mga proteksyong 
gigarantiya sa mga indibidwal ila- 
lum sa Comprehensive Agreement 
on Respect for Human Rights and 
International Humanitarian Law ug 
Geneva Conventions. [as 

Pagpangilog og yuta sa Isabela 


sa takuban sa kalambuan 


Ae sa rekursong dagat ug yuta ang lungsod sa 
Divilacan, usa ka lugar sa prubinsya sa Isabela nga 
nagsandig sa Sierra Madre ug nag-atubang sa Pacific 
Ocean. Anaa kini 12 ka barangay ug halos 6,000 ka resi- 
dente. May gilapdon kining 89,000 ektarya. Dakung bahin 
sa lungsod ang mailang yutang kabilin sa Dumagat ug Ag- 
ta. Gideklara kining munisipalidad niadtong 1969. 


Luyo sa ginabaligya nga ima- 
heng paraiso sa lungsod, atrasado 
ang panginabuhi ug nag-ilaid sa ka- 
lisud ang katawhan sa Divilacan. 
Walay titulo o unsa mang pamatuod 
sa pagpanag-iya sa yuta ang kadag- 
hanan sa mga residente. Gipahi- 
muslan kini sa mga agalong yutaan, 
burukrata-kapitalista ug ilahang 
mga langyaw ug lokal nga kasosyo 
aron malukpanong nga ilogon ang 
yuta sa mga lumad ug mag-uuma. 

Duha ka dagkung proyektong 
imprastruktura-ang 62-kilomet- 
rong Ilagan-Divilacan Road ug Divi- 
lacan Airport—ang gibutang sa 
lungsod para mapahimuslan sa mga 
mangingilog og yuta. Gihulagway 
nga "pag-asenso" ang Ilagan-Divi- 
lacan Road, ang dalan nga mosum- 
pay sa lungsod sa sentro sa Isabela. 
Apan imbes nga moasenso, delubyo 
ang dala niini sa katawhan dihang 
natabunan sa midahiling yuta ang 
halos tibuok baryo ug umahan sa 
Barangay Sapinit niadtong 2019. 
Resulta ang landslide sa gipahiga- 
yong konstruksyon nga mikutkut sa 
kilid sa kabukiran ug miputol sa mga 
kahoy. Gilahos ang kalsada sa pro- 
tektadong kalasangan sa Sierra 
Madre. 

Niadtong 2013, gilingla sa lokal 
nga gubyerno ang Agta Tribal 
Council aron tugutan ang proyekto 
bugti sa irigasyon, eskwelahan, 
health center ug uban pang serbisyo 
alang sa mga taga-Sapinit. Walay 
natuman bisan isa niini nga mga 
saad. Wala nakatabang ang kalsada 
sa mga mag-uuma sa paghatud sa 
ilang mga produkto. Hinuon, nahi- 
mong dalan kini para pasayonon 


ang pagpangi- 
log og yuta sa 
mga pulitiko 
ug lokal ug 
langyawng ne- 
gosyante sa F 
mga umahan sa mga residente. 

Tuig 2014 dihang bangis nga gi- 
demolis sa mga pulis ug maton sa 
kanhing gubernador nga si Faustino 
Dy Jr. ang komunidad sa Brgy. Di- 
pudo aron hatagag dalan ang inter- 
nasyunal nga tugpahanan. Giokupar 
niini ang 112-ektaryang yuta sa 
baybayon ug ang walo ka ektaryang 
kalubin-an. Gamit ang iyahang pusi- 
syon, gipig-ot ni Dy ang mga 
lumulupyo aron ibaligya sa iyaha sa 
kantidad nga P250,000 ang yuta ug 
mosugot sa relokasyon. Gibalhin sila 
ni Dy sa dapit sa lasang nga sakop 
sa Northern Sierra Madre Natural 
Park (NSMNP). Anaa sa 14 kilomet- 
ro ang gilay-on niini gikan sa dagat 
nga kuhaanan sa ilahang pagkaon 
ug panginabuhian. 

Buut gyud sa estado nga pat- 
yon sila sa gutom tungod kay giba- 
wal sa NSMNP ang pagkaingin ug 
pagpanguling nga ikabuhi unta sa 
mga gibalhin didto. Wala midugay 
gibiyaan usab kini sa mga mag-uu- 
ma tungod sa kawala'y panginabu- 
hian. Walay lakang nga gihimo 
aron ilhong barangay ang reloka- 
syon. Hangtud karon, wala nahu- 
man bisan ang gamay nga day care 
sa lugar. Walay maayong sistema 
sa tubig ug uban pang pampubli- 
kong serbisyo. Taliwala kini sa gi- 
gahing pondo para dinhi nga P3 
milyon. 

Dili luwas ang mga islang kaba- 

hin sa yutang kabilin sa mga Agta. 
Giilog usab ni Dy ang 24-ektar- 
yang Honeymoon Island ug gjihi- 
mong suroyanan sa mga turista. 
Gipasipad-an nila ang sagradong 
lubnganan sa mga Agta didto ug 
gibarugan og mga resort, restaw- 
ran ug uban pang pasilidad. Mao 
usab ang gihimo ni Dy sa Gay Is- 
land, nga "giregalo" niya kay Jose 
Mari Antonez, usa ka upisyal sa 
Smartmatic. 

Gikapalak-an kaayo nga mailog 
ang yuta sa mga mag-uuma human 
nga gikansela sa Provincial Asse- 
sors Office ang mga deklarasyon sa 
yuta sa lungsod ug gideklara kini 
isip "yutang publiko." Mas mapa- 
sayon ang pagpangawkaw sa yuta 
nga dumalahan mismo sa lokal nga 
gubyerno. Ginabaligya niini ang 
primera klaseng yuta, ilabina ang 
mga anaa sa baybayon. 

Pipila lang ang nakapahimulos 
sa "yutang publiko" nga alang un- 
ta sa katawhan ilalum sa esta- 
dong nag-astang pinakadakung 
agalong yutaan. Dugay nang da- 
yag sa mga katawhan sa Isabela, 
labina sa mga natibong Agta ang 
lain-laing iskema sa gubyerno sa 
pagpangilog og yuta. Sa miagi, 
anaa kini sa dagway sa pagpaba- 
rog sa NSMNP, National Greening 
Program ug karon, sa Coastal 
Development Plan. [ao] 

musono PAGKASULTI 


ka bilanggong pulitikal 
ang giaresto sukad nga 
milingkod ang rehimeng 
Marcos Jr hangtud 
Nobyembre 30. 


P378[kilo 


sa sibuyas niadtong Setyembre ang 
natahong pinakamahal sa tibuok 
kalibutan. Mas mahal kini og tulo 
ka pilo sa kalibutanong abereyds 
nga P85.14. 


Gikan sa: Global Product Prices Pinagkunan: Karapatan 


> Espesyal nga taho sa mga 
paglapas sa AFP ug PNP sa 


Espesyal nga Report: 


katungod sa mga bata. l-download / 
HUGAW NGA GYERA ibanag 1/semana 
BATOK SA MGA www. philippinerevolution.nu 
ug i-print aron mabasa. 
ang kaso sa 


pulitikanhong 
pagpamatay sa 


Na P 1 5 . 6 B Bicol sukad nga 


gipahamtang ang 


nga bakuna kontra-Covid-19 ang Memorandum 
nasayang niadtong Nobyembre Order No. 32 
tungod sa kalangan ug dili niadtong 
sistematikong kampanya sa Nobyembre 22, 
pagpabakuna. 2018. 


MAHARLIKA 2 700 
WvesTWENT SA Z0'Yo 


FU ND unyon. Sa kasamtangan, aduna lamay 10.396 sa mga 


sa katawhan sa US ang uyon sa pagtukod og mga 
mamumuong Amerikano ang adunay unyon. 
pinakabag-ong pakana sa 


pamilyang Marcos aron P 
kopohon ang pondo sa Pan 8 ° O 4 


katawhan, lakip ang 


6 kada kubiko metro 
pondong pensyon sa mga 
mamumuo ug empleyado, ang isaka sa bayrunon sa tubig sa Maynilad Water sugod 
sa takuban sa pamatigayon. Enero 2023 kung madayon ang hangyo sa kumpanya. 

Bulawanong gulay 


S entro sa kantyaw sa mga Pilipino niining milabayng semana ang "bulawa- 
nong sibuyas" tungod sa taas nga presyo niini ug sa uban pang palaliton 
sa merkado. Apan gitin-aw sa mga mag-uuma sa sibuyas sa Nueva Ecija, wala 
sila nakapahimulos sa daw pang-milyunaryong presyo niini, ug sa kamatuoran 
nalubong pa sila sa utang. Sama nila, ingon niini usab ang kahimtang sa mga 


mag-uuma sa patatas sa Benguet. 


Niadtong Setyembre, anaa sa 
P109.84 kada kilo ang presyo sa pa- 
tatas sa Pilipinas. Dili man kini ang 
pinakamahal sa tibuok kalibutan sa- 
ma sa sibuyas, mas taas pa gihapon 
kini sa palit nga P30 kada kilo gikan 
sa mag-uuma. Mao usab ang kaso sa 
repolyo, nga P300 ang baligya kada 
kilo, apan ginapalit lamang og P50 
kada kilo sa mag-uuma. 

Usa niini nga mga mag-uuma (o 
hardinero) si Jeremy, nga nagata- 
num og patatas sa kaugalingong 
2,500 metro-kwadradong yuta o 1/4 
sa ektaryang yuta uban ang iyang 
unum ka igsoon. Ginabagsak nila 
ang ilang ani sa Nueva Vizcaya Tra- 
ding Post, nga upat ka oras ang gi- 
lay-on gikan sa ilang lugar. 

Tulo ka bulan ang gidugayon sa 
isa ka siklo sa pagtanum og pata- 
tas. Sa kaso ni Jeremy, naka- 
panghulam siya og traktora sa ilang 
uyoan maong dili na siya mogasto 
pa sa abang. Migasto siya og pang- 
gasolina (P1,360) ug gisuhulan niya 
ang opereytor para sa tulo ka adlaw 
nga trabaho (P3,000). Sa kantidad 
nga P70 kada kilo, P28,000 ang gi- 
gastos niya para sa 400 kilos nga 
semilya sa patatas. Nakadepende 
ang paglabong sa patatas sa abono 
ug pestisidyo mao nga dakung ba- 
hin sa iyang pondo ang ipalit og iti 
sa manok (P7,200) ug urea 
(P10,000), ug lain-laing kahon ug 


pakete sa mga kemikal nga pang- 
spray. Sa kinatibuk-an moabot sa 
P39,700 ang gastos para sa abono 
ug pestisidyo. 

Niining tuiga, dakung paantus 
kay Jeremy ug susama niyang hardi- 
nero ang pagsaka sa presyo sa urea 
gikan P1,200 ngadto sa P2,400, 
pagsaka sa presyo sa gasolina, lakip 
na usab ang pagtaas sa mga presyo 
sa mga palaliton. Gawas pa kini sa 
daan nang labad sa ulo nga walay 
pugong nga importasyon ug ismag- 
ling sa mga gulay ug uban pang ag- 
rikultural nga produkto (kasagaran 
gikan sa mga nasud nga anaay sub- 
sidyo sa gubyerno ang produksyong 
pang-agrikultura) nga labaw pang 
mibira paubos sa presyo sa pagpalit 
sa patatas gikan kanila. 

Sa kinatibuk-an, moabot og 
P167,060 ang gasto ni Jeremy kada 
siklo sa tingtanum. Kinadak-ang ba- 
hin niini ang P86,260 nga gasto pa- 
ra sa farm inputs nga kadaghanan 
imported. Anaa sa P21,000 ang 
gasto niya alang sa transportasyon 
ug dugang nga P4,500 para sa uban 
pang bayronon sa pagbyahe sa pro- 
dukto (toll fee, parking fee ug uban 
pa). Ang 10% sa iyahang kinatibuk- 
ang kita ipadaplin isip bayad sa in- 
teres sa iyahang utang. 

Sa iyahang kalkulasyon, anaa sa 
P7,300 ang kantidad nga nagamit sa 
kusog-pamuo (tigpasuhol ug kapa- 

milya) para sa tibuok siklo--gikan sa 
pag-ugmad sa yuta, pagtanum, 
paghakot sa iti sa manok, matag du- 
ha ka adlaw nga pag-spray og pesti- 
sidyo, pag-ani hangtud deliberi. 

Sa presyong P30 kada kilo, na- 
baligya ni Jeremy ang naaning 
6,000 ka kilo nga patatas og 
P180,000. Kuhaan sa tanang gas- 
tos, P12,940 lang ang nahabilin 
kaniya, o katugbang sa P143.78 
kada adlaw. Wala pa kiniy katunga 
sa gitakdang P300 nga minimum 
nga suhulan sa rehiyon, ug 13% la- 
mang sa P1,100 nga makabuhing 
inadlawan. 

Kada tuig, sigurado ang pagta- 
as sa gasto sa produksyon sa mga 
hardinero samtang depende sa pa- 
nahon ug sa kapritso sa komer- 
syante ang presyo sa ilahang ani. 

Sa panahong alkansi kaayo ang 
pagbaligya sa ilahang ani, nabuhi 
si Jeremy ug iyahang isigka-hardi- 
nero sa sistemang mutwal nga 
pagtinabangay nga gitawag og 
"ub-ubbo" o kooperasyon nga wa- 
lay bugti nga kwarta. Libre nilang 
ginatampo ang ilahang kusog-pa- 
muo sa isigka-hardinero baylo sa 
kusog-pamuo usab sa uban sa ila- 
hang umahan. 

Makapatambok man sa kasing- 
kasing ang  ilahang panag- 
tinabangay, dili niini matago ang 
pag-antus ug kalisud nila ug sa ila- 
hang mga pamilya. Samtang napu- 
gos sila nga ipaigo ang gamayng ki- 
ta, nagpakatagbaw sa tubo ang mga 
kumpanyang multinasyunal nga na- 
gabaligya og mahal kaayong mga 
farm input, usurerong nagahuthot 
og taas kaayong interes, mga ko- 
mersyanteng namintaha sa ilahang 
ani ug gubyernong nagaduso sa im- 
portasyon nga labaw pang nagabira 
sa presyo sa mga produktong agri- 
kultural. 

Para sa tibuok nga sugilanon sa 
mga hardinero sa patatas sa Ifugao, 
basaha ang “Ang pakikipagsapalaran 
ni Jeremy Hardinero” sa www.philip- 
pinerevolution.nu. [29] 

Kabataang Makabayan: 


Atabay sa rebolusyon sa Negros 


N agbarog sa Katrina (dili tinuod nga pangalan), usa ka baryo sa Negros, 
ang balangay sa Kabataang Makabayan nga unang gitukod niadtong 2008. 
Natibuok kini nga balangay sa panahong gipalibutan ang barangay og mga de- 
tatsment sa CAFGU ug mikuyanap ang mga dautang elemento sa mga baryo. 


Grabe ang kalisud sa Katrina 
tungod sa atrasadong produksyon 
sa agrikultura. Kadaghanan sa mga 
mag-uuma dinhi mga saup sa mga 
agalong yutaan, adunahan ug taas 
sa hatungang mag-uuma. Kulang 
kaayo ang ilang kita tungod sa na- 
gatunhay nga bahinay nga tersyang 
pabor sa tag-iya sa yuta. Tungod sa 
kakabus, dili nila kayang paeskwela- 
hon ang ilang mga anak. 

Aron makatampo sa kita sa ila- 
hang mga pamilya, nagpaulipon ang 
kabatan-onan sa Katrina isip mga 
katabang gikan sa linghod nga pa- 
ngedarong 15-anyos. Niadtong 
2008, halos 300 kanila ang nanim- 
palad sa mga syudad aron mosulod 
sa temporaryong mga trabaho nga 
ubos ang suhulan ug walay benepi- 
syo. Midayo sila sa Metro Manila, 
Cebu, Panay ug Bacolod City. 
Daghan kanila ang nahimong bikti- 
ma sa prostitusyon, pagmaltrato ug 
sekswal nga pang-abuso. 

Tungod sa kapait nga ilang gi- 
dangatan, daghan sa mga ginikanan 
ang wala na misugot nga molakaw 
ang ilahang mga anak aron motra- 
baho sa mga syudad. Giagni na lang 
silang motanum og mais, lagutmon 
ug uban pang pananum aron adunay 
makaon. 

Sayong bahin sa 2008 dihang gi- 
tukod ang Pambansang Katipunan ng 
Magbubukid sa Katrina. Gitapok 
ug giistorya ang kabatan-onan sa 
organisadong mga ginikanan para 
mahimong katimbayayong nila sa 
mga rebolusyonaryong gimbuha- 
ton. Unang gihatagan og pagtuon 
nga Mubong Kurso sa Katilingban 
ug Rebolusyong Pilipino ang walo 
ka batan-ong masaligan ug walay 
kriminal nga rekord. Gikan dinhi 
gitukod ang grupong tig-organisa 

sa Kabataang Makabayan. 

Gitahasan ang grupo nga orga- 
nisahon ang ubang kabatan-onan sa 
baryo aron palambuon ang produk- 
syon ug maglunsad og mga antipyu- 
dal nga pakigbisog. Giaghat silang 
moapil sa dagyaw-alayon o hunglos, 
usa ka dagway sa pagtinabangay o 
bayanihan. Nahimong makanunayon 
ang lambigitay sa kabatan-onan ug 
sa mga Pulang manggugubat. Regu- 
lar nga ginatasa ang ilahang mga 
gimbuhaton lakip ang mga kultu- 
ranhong pagbansay ug pagtudlo sa 
PaDePa (Pambansang Demokrati- 
kong Paaralan). Wala midugay, gi- 
pasalmot sila sa mga pagtuon sa 
kursong Pangpartido ug hamubong 
pulitiko-militar nga mga kurso. 

Kabahin sa ilang katungdanan 
ang pagpasundayag sa mga aksyong 
masa. Sa mga natarang gerilya, gina- 
palagsik nila ang mga pagsaulog sa 
mga anibersaryo sa Partido Komu- 
nista ng Pilipinas, Bagong Hukbong 
Bayan, National Democratic Front of 
the Philippines ug Kabataang Maka- 
bayan. Sila usab ang nagaasikaso sa 
mga pagpasidungog sa mga rebolu- 
syonaryong martir. Ang mga 


myembro nga nagaeskwela gitaha- 
sang organisahon ang ilang isigka- 
estudyante. Nang-aghat sila sa mga 
estudyante nga mosalmot sa ginahi- 
mo nilang mga kulturanhong pasun- 

dayag sa eskwelahan. Lakip ang 
ilang mga magtutudlo sa ilang 
ginapatin-awan. 

Tungod sa kakugi nila ug sa ta- 
gabaryo, natukod ang komiteng 
tig-organisa sa baryo niadtong Di- 
syembre 2008 nga adunay kapin 
100 ka ginsakpan. Milapad kini sa 
kapin 10 ka sityo gikan sa unum sa 
pagsugod. Sunod niini, natukod 
ang tulo ka balangay sa kasikbit 
nga mga baryo. 

Dihang nahitabo ang engkwentro 
tali sa BHB ug sa AFP sa Katrina sa 
sayong bahin sa dekada 2010, naag- 
hat nga mosampa sa hukbong bayan 
ang halos gidak-ong platun nga ka- 
batan-onan. Sa misunod nga mga 
tuig, natukod na usab ang mga hing- 
pit nga organisasyong masa sa lugar. 
Napataas ang ang-ang sa organo sa 
pulitikanhong gahum ug ang lokal 
nga yunit gerilya sa baryo. Gituboy 
gikan sa mga organisasyon ang mga 
myembro sa yunit milisya ug depen- 
sa-sa-kaugalingon. Natukod ang ko- 
miteng rebolusyonaryo sa baryo. Ka- 
daghanan kanila nahimong mga 
myembro sa Partido. 

Niadtong 2018, nanggun-ob sa 
Katrina ang bangis nga kampan- 
yang pagpanumpo sa rehimeng US- 
Duterte. Dili lang pipila ang gipa- 
tay ug iligal nga giaresto. Tungod 
niini, napuloan na usab ang misam- 
pa sa BHB. Niadtong 2019, naka- 
patumaw ang Katrina og mga kadre 
sa Partido ug Pulang manggugubat 
nga gibutang sa mga estratehikong 
lugar ug ubang mga natarang ge- 

rilya sa isla. Walo sa mga mang- 
gugubat niini ang nahimong mga 
rebolusyonaryong martir. 

Sa okasyon sa ika-58 nga ani- 
bersaryo sa Kabataang Makaba- 
yan karong tuiga, gipasigarbo sa 
katawhan sa Katrina ang tampo 
nilang kabatan-onan ug Pulang 
manggugubat sa pagpadayon sa 
rebolusyon dili lamang sa ilahang 
lugar, kundili sa tibuok isla. O 


ANG BAYAN 


